CELEX: 32011D0252
Language: fi
Date: 2011-04-26 00:00:00
Title: 2011/252/EU: Komission täytäntöönpanopäätös, annettu 26 päivänä huhtikuuta 2011 , jäsenvaltioiden mahdollisuudesta pidentää uusien tehoaineiden askorbiinihapon, ipkonatsolin, spiromesifeenin, toprametsonin ja Pseudomonas sp:n kannan DSMZ 13134 väliaikaisia lupia (tiedoksiannettu numerolla K(2011) 2668)  ETA:n kannalta merkityksellinen teksti

27.4.2011   
            
            
               FI
            
            
               Euroopan unionin virallinen lehti
            
            
               L 106/11
            
         KOMISSION TÄYTÄNTÖÖNPANOPÄÄTÖS,
   annettu 26 päivänä huhtikuuta 2011,
   jäsenvaltioiden mahdollisuudesta pidentää uusien tehoaineiden askorbiinihapon, ipkonatsolin, spiromesifeenin, toprametsonin ja Pseudomonas sp:n kannan DSMZ 13134 väliaikaisia lupia
   (tiedoksiannettu numerolla K(2011) 2668)
   (ETA:n kannalta merkityksellinen teksti)
   (2011/252/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 1 kohdan neljännen alakohdan,
   sekä katsoo seuraavaa:
   
               (1)
            
            
               Alankomaat vastaanotti syyskuussa 2004 Citrex Nederland BV:ltä direktiivin 91/414/ETY 6 artiklan 2 kohdan mukaisen hakemuksen askorbiinihappo-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2005/751/EY (2) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (2)
            
            
               Yhdistynyt kuningaskunta vastaanotti maaliskuussa 2007 Kureha GmbH:lta direktiivin 91/414/ETY 6 artiklan 2 kohdan mukaisen hakemuksen ipkonatsoli-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2008/20/EY (3) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (3)
            
            
               Yhdistynyt kuningaskunta vastaanotti huhtikuussa 2002 Bayer CropScience AG:lta direktiivin 91/414/ETY 6 artiklan 2 kohdan mukaisen hakemuksen spiromesifeeni-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2003/105/EY (4) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (4)
            
            
               Ranska vastaanotti toukokuussa 2003 BASF SE:lta direktiivin 91/414/ETY 6 artiklan 2 kohdan mukaisen hakemuksen toprametsoni-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2003/850/EY (5) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (5)
            
            
               Alankomaat vastaanotti elokuussa 2008 Sourcon-Padena GmbH & Co KG:ltä direktiivin 91/414/ETY 6 artiklan 2 kohdan mukaisen hakemuksen Pseudomonas sp:n kanta DSMZ 13134 -nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2008/599/EY (6) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (6)
            
            
               Asiakirja-aineistojen täydellisyyden varmistaminen oli tarpeen, jotta niitä voitaisiin tarkastella yksityiskohtaisesti ja jotta jäsenvaltioilla olisi mahdollisuus myöntää asianomaisia tehoaineita sisältäville kasvinsuojeluaineille väliaikaiset luvat enintään kolmeksi vuodeksi noudattaen samalla direktiivin 91/414/ETY 8 artiklan 1 kohdassa säädettyjä edellytyksiä ja erityisesti edellytystä, jonka mukaan tehoaineista ja kasvinsuojeluaineista on tehtävä yksityiskohtainen arviointi kyseisen direktiivin vaatimusten mukaisesti.
            
         
               (7)
            
            
               Näiden tehoaineiden vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijoiden ehdottamien käyttötarkoitusten osalta. Esittelevät jäsenvaltiot toimittivat komissiolle tehoaineita koskevien arviointikertomusten luonnokset 10 päivänä syyskuuta 2007 (askorbiinihappo), 29 päivänä toukokuuta 2008 (ipkonatsoli), 9 päivänä maaliskuuta 2004 (spiromesifeeni), 26 päivänä heinäkuuta 2007 (toprametsoni) ja 3 päivänä marraskuuta 2009 (Pseudomonas sp:n kanta DSMZ 13134).
            
         
               (8)
            
            
               Esittelevien jäsenvaltioiden toimitettua arviointikertomusten luonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Sen vuoksi asiakirja-aineistojen tarkastelu on edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY tulkittuna yhdessä komission päätösten 2009/579/EY (7) (askorbiinihappo) ja 2009/311/EY (8) (toprametsoni) kanssa.
            
         
               (9)
            
            
               Koska arvioinnissa ei toistaiseksi ole ilmennyt välittömiä huolenaiheita, jäsenvaltioille olisi annettava mahdollisuus pidentää kyseisiä tehoaineita sisältäville kasvinsuojeluaineille myönnettyjä väliaikaisia lupia 24 kuukaudella direktiivin 91/414/ETY 8 artiklan säännösten mukaisesti, jotta asiakirja-aineistojen tarkastelua voidaan jatkaa. Askorbiinihapon, ipkonatsolin, spiromesifeenin, toprametsonin ja Pseudomonas sp:n kannan DSMZ 13134 mahdollista sisällyttämistä mainitun direktiivin liitteeseen I koskeva arviointi- ja päätösmenettely odotetaan saatavan päätökseen 24 kuukauden kuluessa.
            
         
               (10)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot voivat pidentää askorbiinihappoa, ipkonatsolia, spiromesifeenia, toprametsonia ja Pseudomonas sp:n kantaa DSMZ 13134 sisältäville kasvinsuojeluaineille myönnettyjä väliaikaisia lupia viimeistään 30 päivänä huhtikuuta 2012 päättyväksi ajanjaksoksi.
   2 artikla
   Tämän päätöksen voimassaolo päättyy 30 päivänä huhtikuuta 2012.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä huhtikuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EUVL L 282, 26.10.2005, s. 18.
   
      (3)  EUVL L 1, 4.1.2008, s. 5.
   
      (4)  EUVL L 43, 18.2.2003, s. 45.
   
      (5)  EUVL L 322, 9.12.2003, s. 28.
   
      (6)  EUVL L 193, 22.7.2008, s. 14.
   
      (7)  EUVL L 198, 30.7.2009, s. 80.
   
      (8)  EUVL L 91, 3.4.2009, s. 25.